डाइस कोड से बनेगी स्कूलों की पहचान
एजुकेशन रिपोर्टर | बिलासपुर
अब डाइस कोड के आधार पर स्कूलों की पहचान होगी। इसके लिए स्कूलों को डाइस कोड देकर पूरी जानकारी आनलाइन किया जा रहा है। स्कूलों का डाइस कोड 11 डिजिट का है, इसमें बिलासपुर जिले के स्कूलों का कोड 2207 से शुरू है। इसके बाद 7 डिजिट का कोड है। इसके लिए स्कूलों की जानकारी अान लाइन की जा रही है। एक क्लिक करते ही स्कूलों का रिकार्ड कम्प्यूटर में दिखेगा, इसके लिए डाइस कोड जरूरी है।
डाइस कोड से स्कूलों को पहचान मिलेगी। इसके लिए जिले के सभी स्कूलों को अलग-अलग डाइस कोड दिया रहा है। विभागीय कार्यों में इस कोड का प्रमुखता से इस्तेमाल किया जा रहा है। स्कूली गतिविधियों में पारदर्शिता लाने के लिए स्कूलों की संपूर्ण जानकारी आनलाइन की जा रही है। इसके लिए सभी स्कूलों को अलग-अलग कोड देने के लिए 42 प्रपत्रों का फार्म भरवाया गया। 42 पेज के प्रपत्रों को स्कूल प्रबंधनों को स्कूलों की स्थिति जैसे शासकीय या निजी, शिक्षकों की संख्या, स्कूलों का ग्रेड, छात्र-छात्राओं की संख्या, स्कूलों में सुविधा-संसाधन आदि की ब्यौरा दिया गया है। अधिकांश स्कूलों को डाइस कोड प्राप्त हो चुका है, लेकिन अभी भी कई स्कूलों ने अब तक प्रपत्र में जानकारी नहीं दी है। इसमें ऐसे स्कूल हैं जो या तो नए हैं या फिर पुराने हैं। ऐसे स्कूलों को शीघ्र प्रपत्र के आधार पर जानकारी देने के लिए अल्टीमेटम दिया गया है। जानकारी नहीं देने पर ऐसे स्कूलों को डाइस कोड नहीं दिया जाएगा।
3192 स्कूलों को मिला डाइस कोड
निजी स्कूल भी शामिल
शासकीय के साथ अनुदान प्राप्त और निजी स्कूलों को भी डाइस कोड दिया जा रहा है। इसके लिए शिक्षा विभाग ने पहले से ही सूचना जारी कर उन्हें प्राेफार्मा में जानकारी देने को कहा था। अब तक जिन स्कूलों को डाइस कोड नहीं मिला है, इसमें अधिकांश निजी स्कूल शामिल हैं।
जिले में स्कूलों की स्थिति (शासकीय और अशासकीय)
प्राइमरी स्कूल - 1969
मिडिल स्कूल - 1662
हाईस्कूल - 181
हायर सेकेंडरी - 377
डाइस कोड बहुत जरूरी
लगभग सभी स्कूलों को डाइस कोड मिल चुका है। वर्तमान में स्कूलों के लिए डाइस कोड बहुत जरूरी हो गया है, क्योंकि इसके सहारे किसी भी स्कूलों की स्थिति की जानकारी मिलेगी।’’ -हेमंत उपाध्याय, डीईओ
प्रपत्र के अाधार पर पूर्ण जानकारी देने वाले जिले के 3192 स्कूलों को डाइस कोड मिल चुका है। ऐसे स्कूलों की जानकारी आनलाइन हो रही है। संबंधित स्कूल के बारे में स्कूल से लेकर सचिवालय के तक के अधिकारी देख सकते हैं। जानकारी देखने के लिए डाइस कोड पासवर्ड की तरह काम करेगा। डीईओ कार्यालय से मिली जानकारी के अनुसार अब भी कई स्कूलों ने जानकारी नहीं भेजी है।
hin_Deva bho_Deva hin_Deva hin_Deva hin_Deva mag_Deva hin_Deva hin_Deva kas_Deva kas_Deva bho_Deva kas_Deva bho_Deva hin_Deva hin_Deva